turjo4nis/wikipedia-bn-dump-20250701 huggingface dataset:
রোডোসিন

বিস্(η৫-সাইক্লোপেন্টাডাইইনাইল)রোডিয়াম(II) নামে পরিচিত, রোডোসিন হল এমন একটি রাসায়নিক যৌগ যার রাসায়নিক সংকেত [Rh (C5H5) 2]। এর প্রতিটি অণুতে রোডিয়াম এর একটি পরমাণু থাকে যা সাইক্লোপেন্টাডাইইনাইল বলয় নামে পরিচিত পাঁচটি কার্বন পরমাণুর, দুইটি সমতলীয় অ্যারোমেটিক সিস্টেমের মধ্যে স্যান্ডউইচ বিন্যাসে আবদ্ধ থাকে। ইহাতে (হ্যাপটিক) সমযোজী রোডিয়াম-কার্বন বন্ধন বিদ্যমান থাকায় একে জৈব-ধাতব যৌগ বলা হয়। [Rh(C5H5)2] রেডিকেলটি ১৫০ ° সেলসিয়াস তাপমাত্রার উর্ধে বা শীতল হতে তরল নাইট্রোজেন তাপমাত্রার (-১৯৬ ° সেলসিয়াস) মধ্যবর্তী অবস্থায় পাওয়া যায়। কক্ষ তাপমাত্রায়, এই রেডিকেলের একজোড়া তাদের সাইক্লোপেন্টোডাইইনাইল বলয়ের মাধ্যমে যুক্ত হয়ে একটি হলুদ কঠিন, ডাইমার গঠন করে।

১৯ শতকের জাইসের লবণ এবং নিকেল টেট্রাকার্বোনাইল এর আবিষ্কার জৈব-ধাতব রসায়নের ইতিহাসের অন্তর্ভুক্ত । এসকল যৌগ তৎকালিন সময়ে অধিষ্ঠিত রাসায়নিক বন্ধন মডেলের সাথে মানানসই না হওয়ায় রসায়নবিদরা অনেক চ্যালেঞ্জের সম্মুখীন হয়েছিলেন। রোডোসিনের আয়রন এনালগ এবং বর্তমানে পরিচিত মেটালোসিন শ্রেণীর অন্তর্গত প্রথম যৌগ ফেরোসিন এর আবিষ্কার আরও নতুন চালেঞ্জের সৃষ্টি করে। ফেরোসিন এবং সেই সঙ্গে এর অনুরূপ রাসায়নিক কাঠামো বিশিষ্ট রোডোসেনিয়াম (রোডোসিনের ইউনিপজিটিভ ক্যাটায়ন) ও এর কোবাল্ট ও ইরিডিয়াম এর কাউন্টার পার্ট সমূহকে অস্বাভাবিক ভাবে রাসায়নিকভাবে স্থিতিশীল অবস্থায় পাওয়া যায়। জৈব- ধাতব প্রজাতি ও উক্ত যৌগ সমূহের বিষদ গবেষণা শেষ পর্যন্ত নতুন বন্ধন মডেল গঠনে সহায়তা করে এবং এই মডেলটি দ্বারা সহজে এদের সংগঠন ও সুস্থিতি ব্যাখ্যা করা যায়। রোডোসেনিয়াম- রোডোসিন সিস্টেমসহ বিভিন্ন স্যান্ডউইচ যৌগের ওপর গবেষণার জন্য জেফরি উইলকিন্সন এবং আরনেস্ট অটো ফিসার ১৯৭৩ সালে রসায়ন বিভাগে নোবেল পুরস্কার অর্জন করেন। 
 
স্থিতিশীলতা এবং প্রস্তুতির আপেক্ষিক স্বাচ্ছন্দতার কারণে, রোডোসিনিয়াম লবণসমূহ সাধারণত, অস্থিতিশীল যৌগ যেমন রোডোসিন এবং রোডোসিনের প্রতিস্থাপিত যৌগসমূহ তৈরির জন্য সূচনাকারী উপাদান হিসেবে ব্যবহৃত হয়। মূল সংশ্লেষণে সাইক্লোপেন্টাডাইইনাইল অ্যানায়ন এবং ট্রিস্(এসিটাইলএসিটোনাটো)রোডিয়াম(III) ও গ্যাস-ফেজ জারণ বিজারণ ট্রান্সমেটালেসন এবং অর্ধ- স্যান্ডউইচ প্রিকারসার সহ অন্যান্য বিভিন্ন পদ্ধতি ব্যবহৃত হতো বলে জানা যায়। অক্টাফিনাইলরোডোসিন হল (আটটি ফিনাইল গ্রুপ বিশিষ্ট একটি জাতক) সর্বপ্রথম কক্ষ তাপমাত্রায় পৃথককৃত রোডোসিনের প্রতিস্থাপিত যৌগ, যদিও ইহা বায়ুতে দ্রুত ক্ষয়প্রাপ্ত হয়। এক্স- রে ক্রিস্টালোগ্রাফি প্রমাণ করেছে যে অক্টাফিনাইলরোডোসিনে একটি স্ট্যাগার্ড কনফরমেশন বিশিষ্ট স্যান্ডউইচ কাঠামো বিদ্যমান রয়েছে। কোবাল্টোসিন, যা গবেষণায় একটি এক ইলেকট্রন দানকারী বিজারক হিসেবে কার্যকর হলেও, এখন পর্যন্ত আবিষ্কৃত কোন রোডোসিন জাতক অনুরূপ ব্যবহারের জন্য পর্যাপ্ত স্থিতিশীল নয়।

অর্গানহোডিয়াম যৌগ
জৈব-ধাতব রসায়ন

জৈব-ধাতব রসায়ন হল রসায়ন বিজ্ঞানের এমন একটি শাখা যেখানে জৈব-ধাতব যৌগ সম্পর্কে আলোচনা করা হয়। একটি ধাতু এবং কোন জৈব অণুর একটি কার্বন পরমাণুর মধ্যে অন্তত একটি রাসায়নিক বন্ধন তৈরির মাধ্যমে এসকল রাসায়নিক যৌগ গঠিত হয়। এছাড়া ধাতুর পরিবর্তে ক্ষার ধাতু, ক্ষারীয় মৃত্তিকা ধাতু ও অস্থায়ী ধাতু এবং মাঝে মাঝে বোরন, সিলিকন ও টিন এর মত উপধাতু এর সাথে বন্ধন গঠনের মাধ্যমেও জৈব-ধাতব যৌগ গঠিত হয়। অর্গানাইল খন্ডবিশেষ বা অণুর সাথে গঠিত বন্ধনগুলোর পাশাপাশি কার্বন মনোক্সাইড (ধাতব কার্বনিলসমূহ), সায়ানাইড বা কার্বাইডের মতো অজৈব কার্বনের সাথে গঠিত বন্ধনগুলোকেও সাধারণত জৈব-ধাতব বন্ধন হিসাবে বিবেচনা করা হয়। কিছু সংসৃষ্ট যৌগসমূহ যেমন, অস্থায়ী ধাতুর হাইড্রাইড এবং ধাতব ফসফাইন জটিলসমূহ প্রায়শই জৈব-ধাতব যৌগসমূহের আলোচনায় অন্তর্ভুক্ত থাকে, যদিও এরা অপরিহার্যভাবে জৈব-ধাতব যৌগ নয়।

তথ্যসূত্র

জৈব ধাতব যৌগ
জৈব রসায়ন
অজৈব রসায়ন
অসম্পূর্ণ রসায়ন নিবন্ধ
ফ্রাঙ্ক মার্টিন

ফ্রাঙ্ক রেজিনাল্ড মার্টিন (; জন্ম: ১২ অক্টোবর, ১৮৯৩ - মৃত্যু: ২৩ নভেম্বর, ১৯৬৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম বোলার হিসেবে সম্যক কৃতিত্বের স্বাক্ষর রেখেছেন ফ্রেডি মার্টিন নামে পরিচিত ফ্রাঙ্ক মার্টিন।

প্রথম-শ্রেণীর ক্রিকেট 
১৯২৪-২৫ মৌসুম থেকে ১৯২৯-৩০ মৌসুম পর্যন্ত ফ্রাঙ্ক মার্টিনের প্রথম-শ্রেণীর খেলোয়াড়ী জীবন চলমান ছিল। জ্যামাইকার পক্ষে ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অংশগ্রহণ করেছিলেন ফ্রাঙ্ক মার্টিন।

সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ লাভ করেছিলেন ফ্রাঙ্ক মার্টিন। ২৩ জুন, ১৯২৮ তারিখে ইংল্যান্ডের বিপক্ষে ওয়েস্ট ইন্ডিজের ইতিহাসের সর্বপ্রথম টেস্ট খেলায় অভিষেক ঘটে তার।

১৯২৮ সালে ইংল্যান্ড দল ওয়েস্ট ইন্ডিজ গমন করে। ঐ সফরের দুই টেস্টেই তার অংশগ্রহণ ছিল। এছাড়াও, ১৯৩০-৩১ মৌসুমে ওয়েস্ট ইন্ডিজ দলের সাথে অস্ট্রেলিয়া গমন করেছিলেন। তন্মধ্যে, সিডনিতে অনুষ্ঠিত সিরিজের পঞ্চম টেস্টের প্রথম ইনিংসে অস্ট্রেলিয়ার শক্তিশালী বোলিং আক্রমণ রুখে দিয়ে ১২৩ রানে অপরাজিত ইনিংসে খেলেন। এরফলে ওয়েস্ট ইন্ডিজ দল ৩৫০/৬ করে ইনিংস ঘোষণা করে। এরপর বল হাতে নিয়ে ৪/১১১ বোলিং পরিসংখ্যান দাঁড় করান তিনি। ঐ খেলায় ওয়েস্ট ইন্ডিজ দল প্রথমবারের মতো বিদেশের মাটিতে টেস্টে জয় পায়। এটিই ফ্রাঙ্ক মার্টিনের সর্বশেষ টেস্টে অংশগ্রহণ ছিল। এরপরও অবশ্য তিনি ১৯৩৩ সালে পুনরায় ইংল্যান্ড গমন করেছিলেন।

২৩ নভেম্বর, ১৯৬৭ তারিখে জ্যামাইকার কিংস্টনে ৭৪ বছর বয়সে ফ্রাঙ্ক মার্টিনের দেহাবসান ঘটে।

তথ্যসূত্র

আরও দেখুন 
 ফ্রেড রিজওয়ে
 ওয়েস্ট ইন্ডিয়ান টেস্ট ক্রিকেটারদের তালিকা
 ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর

বহিঃসংযোগ 
 
 

১৮৯৩-এ জন্ম
১৯৬৭-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
কিংস্টনের ক্রীড়াবিদ
জামাইকার ক্রিকেটার
জ্যামাইকান ক্রিকেটার
রাঙ্গামাটি পার্বত্য জেলা পরিষদ

রাঙ্গামাটি পার্বত্য জেলা পরিষদ রঙ্গামাটি পার্বত্য জেলা প্রশাসনের দ্বারা নিয়ন্ত্রিত স্বাধীন একটি সরকারি সংস্থা। ব্রিসাকেটু চাকমা রাঙ্গামাটি পার্বত্য জেলা পরিষদের চেয়ারম্যান।

ইতিহাস 
সরাসরি নির্বাচনের মাধ্যমে রাঙ্গামাটি পার্বত্য জেলা পরিষদ ১৯৮৯ সালে বান্দরবান পার্বত্য জেলা পরিষদ ও খাগড়াছড়ি পার্বত্য জেলা পরিষদের সাথে একযোগে প্রতিষ্ঠিত হয়। রাঙ্গামাটি পার্বত্য জেলা পরিষদ বাংলাদেশ সরকারের দ্বারা অপসারিত এবং সরকার পরিবর্তনের মাধ্যমে পরিবর্তন হয়। পার্বত্য চট্টগ্রামের শান্তি চুক্তির মতে, ২০০৬ সালের নভেম্বরে রাঙ্গামাটি পার্বত্য জেলা পরিষদের নিকট বাংলাদেশ সরকার আটটি শিক্ষা প্রতিষ্ঠানের প্রশাসনিক দায়িত্ব হস্তান্তর করা হয় ২০১৪ সালের নভেম্বরে কাউন্সিলের ১০ জন সদস্য বৃদ্ধি পায় এবং ২০১৪ সালের নভেম্বরের মধ্যে অ-উপজাতীয়দের জন্য তিনটি আসন সংরক্ষিত হয়।

তথ্যসূত্র 

১৯৮৯-এ বাংলাদেশে প্রতিষ্ঠিত
বাংলাদেশের সরকারি সংস্থা
রাঙ্গামাটি জেলা
বাংলাদেশের স্থানীয় সরকার
সত্যায়ন কর্তৃপক্ষের নিয়ন্ত্রক

সত্যায়ন কর্তৃপক্ষের নিয়ন্ত্রক বা কন্ট্রোলার অব সার্টিফাইং অথরিটিজ বাংলাদেশের ঢাকায় অবস্থিত একটি সরকারি সংস্থা যা  সরকারি সেবা এবং ক্রয় পদ্ধতিতে ডিজিটাইজেশনের জন্য দায়ী। সংস্থাটি বাংলাদেশে ই-কমার্সকে উৎসাহিত করার জন্য ইলেকট্রনিক স্বাক্ষরের প্রস্তাব করে।

ইতিহাস
২০০৬ সালের ( সংশোধিত) তথ্য ও যোগাযোগ প্রযুক্তি আইন অনুসারে ২০১১ সালের মে মাসে কন্ট্রোলার অব সার্টিফাইং অথরিটিজ সংস্থাটি স্থাপিত হয়। সংস্থাটি বাংলাদেশ  সরকার কর্তৃক নিযুক্ত নিয়ন্ত্রক দ্বারা পরিচালিত হয়। বাংলাদেশ সরকারের সরকারি বিভাগে ডিজিটাল স্বাক্ষর এবং ইলেকট্রনিক স্বাক্ষর প্রবর্তন করার জন্য সংস্থাটিকে দায়িত্ব দেওয়া হয়েছে। সংস্থাটি বাংলাদেশ সরকারের পাবলিক কি অবকাঠামোর জন্য দায়ী। এটি ডিজিটাল স্বাক্ষর সার্টিফিকেট নির্ধারণ করে।

তথ্যসূত্র 

২০১১-এ বাংলাদেশে প্রতিষ্ঠিত
বাংলাদেশের সরকারি সংস্থা
ঢাকা ভিত্তিক সংগঠন
২০১১-এ প্রতিষ্ঠিত সরকারি সংস্থা
১৯৭২-এ বাংলাদেশে প্রতিষ্ঠিত
ঔষধীয় রসায়ন

ঔষধীয় রসায়ন () এবং ঔষধনির্মাণ রসায়ন () বিজ্ঞানের দুইটি আন্তঃশাস্ত্রীয় ক্ষেত্র যেগুলি রসায়নশাস্ত্র, বিশেষত সংশ্লেষণী জৈব রসায়নশাস্ত্র, ঔষধবিজ্ঞান এবং আরও বিভিন্ন জীববৈজ্ঞানিক বিশেষায়িত ক্ষেত্রের সংযোগস্থলে অবস্থিত। এগুলিতে বাজারে মুক্তি দেবার উদ্দেশ্যে ঔষধীয় ক্রিয়াকারক কিংবা জৈব-সক্রিয় অণুসমূহের (ঔষধ) নকশাকরণ, রাসায়নিক সংশ্লেষণ ও নির্মাণ অধ্যয়ন করা হয়।

ঔষধ হিসাবে ব্যবহৃত প্রায় সকল যৌগই সাধারণত জৈব যৌগ হয়ে থাকে, যাদের বেশিরভাগকে ক্ষুদ্র জৈব অণুর বিস্তৃত শ্রেণিতে বিভক্ত করা হয় (উদাঃ, এটোভাস্টাটিন, ফ্লুটিকাসোন, ক্লোপিডোগ্রেল) এবং "বায়োলজিকস" (ইনফিক্সিম্যাব, এরিথ্রোপোয়েটিন, ইনসুলিন গ্লারজিন। এদের মধ্যে বায়োলজিকস দ্বারা বেশিরভাগ সময় প্রোটিনের ঔষধীয় প্রস্তুতি (প্রাকৃতিক এবং রিকম্বিট্যান্ট অ্যান্টিবডিসমুহ, হরমোন, ইত্যাদি) কে বোঝানো হয়। অজৈব এবং জৈব- ধাতব যৌগসমূহও (উদাঃ লিথিয়াম এবং প্ল্যাটিনাম-ভিত্তিক এজেন্ট যেমন লিথিয়াম কার্বোনেট ও সিসপ্ল্যাটিন এবং গ্যালিয়াম) ওষুধ হিসাবে ব্যবহার করা যায়।

তথ্যসূত্র 

 
রাসায়নিক তথ্যবিজ্ঞান
জেনিফার উইঙ্গেট

জেনিফার উইঙ্গেট (জন্ম: ৩০ মে ১৯৮৫) হলেন একজন ভারতীয় টিভি অভিনেত্রী, যিনি সরস্বতীচন্দ্র ধারাবাহিকে কুমুদ দেসাই, বেয়হাধ ধারাবাহিকে মায়া মেহরোত্রা এবং বেপান্নাহ ধারাবাহিকে জয়া সিদ্দিকি চরিত্রে অভিনয়ের জন্য পরিচিত।

ব্যক্তিগত জীবন
জেনিফার উইঙ্গেট পাঞ্জাবি মা ও মহারাষ্ট্রীয় খ্রিষ্টান বাবার সন্তান। জেনিফার উইঙ্গেটকে তার নামের কারণে প্রায়শই অভারতীয় বংশোদ্ভূত বলে মনে করা হয়।

তিনি ২০১২ সালের ৯ এপ্রিল করণ সিং গ্রোভারের সাথে বিবাহবন্ধনে আবদ্ধ হন। ২০১৪ সালের নভেম্বরে তাদের মাঝে বিচ্ছেদ ঘটে।

কর্মজীবন

১৯৯৫ সালে আকেলে হাম আকেলে তুম চলচ্চিত্রে ছোট বালিকার চরিত্রে অভিনয়ের মাধ্যমে তিনি অভিনয় জগতে পা রাখেন। এর দুই বছর পর ১৯৯৭ সালে রাজা কি আয়েগি বারাত চলচ্চিত্রে বিদ্যালয়ের এক শিশুর চরিত্রে অভিনয় করেন। এরপর, ১২ বছর বয়সে রাজা কো রানী সে পেয়ার হো গায়া চলচ্চিত্রে শিশু চরিত্রে অভিনয় করেন। এরপর তিনি ১৪ বছর বয়সে শিশু চরিত্রে কুছ না কাহো চলচ্চিত্রে অভিনয় করেন।

বড় হবার পর তিনি বিভিন্ন ভারতীয় টিভি অনুষ্ঠানে কাজ করেছেন।।আহট সিজন-১  এও তিনি অভিনয় করেছেন।

তিনি সমালচোকদের রায় সরস্বতীচন্দ্র ধারাবাহিকে অভিনয়ের জন্য সমালোচকদের রায়ে ইন্ডিয়ান টেলিভিশন একাডেমি অ্যাওয়ার্ডে সেরা অভিনেত্রীর পুরস্কার জিতেছেন। ২০১৬ সালে তিনি সনি টিভির বেয়হাধ ধারাবাহিকে অভিনয় করেন। ২০১৮ সালে তিনি কালার্স টিভির বেপান্নাহ ধারাবাহিকে জয়া সিদ্দিকির চরিত্রে অভিনয় করেছিলেন। তিনি সবচেয়ে বেশি পারিশ্রমিকপ্রাপ্ত ভারতীয় টিভি অভিনেত্রীদের মধ্যে অন্যতম।

মিডিয়া
যুক্তরাজ্যভিত্তিক সংবাদপত্র  ইস্টার্ন আই ২০১২ সালে তাকে ৫০ জন আবেদনময়ী এশীয় নারীর তালিকায় রেখেছিল। ২০১৩ সালে ইস্টার্ন আই তাকে সবচেয়ে আবেদনময়ী এশীয় নারীর তালিকায় পনের নম্বরে রেখেছিল। তাকে টেলিভিশনের সেরা দশ অভিনেত্রীর তালিকায় রেখেছিল রেডিফ। তাকে ৩৫ জন আবেদনময়ী ভারতীয় টেলিভিশন অভিনেত্রীর তালিকায় রেখেছিল মেনসএক্সপি.কম। ২০১৭ সালে তাকে ভারতীয় টেলিভিশন অভিনেত্রীদের মাঝে সবচেয়ে আকাঙ্ক্ষিত নারীর তালিকায় শীর্ষস্থানে রেখেছিল টাইমস অব ইন্ডিয়া। ২০১৮ সালে তাকে সবচেয়ে আবেদনময়ী এশীয় নারীর তালিকায় ১৩ নম্বরে রেখেছিল ইস্টার্ন আই।

২০১৮ সালে তিনি ও বেপান্নাহ ধারাবাহিকে তার বিপরীতে অভিনয় করা হারশাদ চোপড়া টাইমস অব ইন্ডিয়ার জরিপে সেরা অনস্ক্রিন জুটি নির্বাচিত হন। ২০১৭ সালে বিজ এশিয়া র করা সবচেয়ে আকাঙ্ক্ষিত টিভি অভিনেত্রীর তালিকায় শীর্ষস্থানে ছিলেন তিনি। ২০১৮ সালে তিনি ছিলেন ঐ তালিকার দ্বিতীয় স্থানে ছিলেন তিনি। এছাড়াও, ২০১৮ সালে বিজ এশিয়া র করা সেরা টিভি ব্যক্তিত্বের তালিকায় তিনি ছিলেন চতুর্দশ স্থানে।

চলচ্চিত্রের তালিকা

চলচ্চিত্র

টেলিভিশন

বিশেষ চরিত্রে

পুরস্কার

তথ্যসূত্র

বহিঃসংযোগ

 

জীবিত ব্যক্তি
১৯৮৫-এ জন্ম
ভারতীয় ধারাবাহিক নাটকের অভিনেত্রী
ভারতীয় টেলিভিশন অভিনেত্রী
হিন্দি চলচ্চিত্র অভিনেত্রী
মুম্বইয়ের অভিনেত্রী
পাঞ্জাবি ব্যক্তি
মারাঠি ব্যক্তি
হিন্দি টেলিভিশন অভিনেত্রী
ভারতীয় খ্রিস্টান
নাসিমা খান মন্টি

নাসিমা খান মন্টি (জন্ম: ২১ ফেব্রুয়ারি ১৯৭৭) বাংলাদেশি নারী সাংবাদিক ও লেখক। তিনি জাতীয় দৈনিক পত্রিকা আমাদের অর্থনীতির  সম্পাদক। তৃণমূল পর্যায়ের সাংবাদিকতা থেকে উঠে আসা একজন সংবাদ ব্যক্তিত্ব ও সম্পাদক হিসেবে পরিচিত।  সাংবাদিকতা ও অনলাইন গণমাধ্যমে বিশেষ ভূমিকা রাখায় বাংলাদেশ অনলাইন মিডিয়া অ্যাসোসিয়েশনের পক্ষে ৭ অক্টোবর ২০১৭ তারিখে বাংলাদেশের স্বরাষ্ট্রমন্ত্রী আসাদুজ্জামান খাঁন কামাল নাসিমা খান মন্টিকে সম্মাননা প্রদান করেন।

কর্মজীবন
১৯৯৭ সালে চট্টগ্রাম বিশ্ববিদ্যালয়ে অধ্যয়নকালে তিনি দৈনিক আজকের কাগজের বিশ্ববিদ্যালয় প্রতিনিধি হিসেবে সাংবাদিকতা শুরু করেন (১৯৯৭-১৯৯৮)।  তিনি হাতে কলমে কাজ শিখার পাশাপাশি চলচ্চিত্র এবং গণমাধ্যম বিষয়ে উচ্চতর ডিগ্রিও অর্জন করেছেন। মিডিয়া বিষয়ক গবেষণা ও প্রশিক্ষণ প্রতিষ্ঠান বাংলাদেশ সেন্টার ফর ডেভেলপমপেন্ট জার্নালিজম অ্যান্ড কমিউনিকেশন (বিসিডিজিসি)-এর সঙ্গেও তিনি জড়িত। । এরপর তিনি কয়েক বছর বাংলাদেশের বেসরকারি টেলিভিশন চ্যানের এটিনএন নিউজের বার্তা বিভাগে কাজ করেছেন। এখান থেকে বেরিয়ে আমাদের সময় ডট কমের সম্পাদক হিসেবে নিযুক্ত হন। বর্তামানে তিনি ইংরেজি দৈনিক আওয়ার টাইম ও বাংলা দৈনিক আমাদের নতুন সময়ের প্রধান সম্পাদক হিসেবে কাজ করছেন। সাংবাদিকতার পাশাপাশি সেন্টার ফর পলিসি ডায়ালগ-সিপিডিতে কাজ করেছেন।

শিক্ষা জীবন
চট্টগ্রাম বিশ্ববিদ্যালয় থেকে জনপ্রশাসন বিষয়ে স্নাতক  ঢাকা বিশ্ববিদ্যালয় থেকে জেন্ডার স্টাডিজ বিভাগে স্নাতকোত্তর সম্পন্ন করেন। নাসিমা খান মন্টি আমাদের অর্থনীতির সম্পাদক। আমাদের নতুন সময়ের প্রধান সম্পাদক। আওয়ার টাইমের এডিটর-ইন-চার্জ এবং আমাদের সময়. কমের সম্পাদক। ১৯৭৭ সালের ২১ ফেব্রুয়ারি তার জন্ম। ছাত্রজীবনেই সাংবাদিকতাকে পেশা হিসেবে গ্রহণের পর বিভিন্ন সময়ে তিনি প্রিন্ট ও ইলেকট্রনিক মিডিয়ায় বিভিন্ন পদে দায়িত্ব পালন করছেন।

প্রশিক্ষণ ও গবেষণা 
নাসিমা খান মন্টি সাংবাদিক এবং সংবাদপত্র সংক্রান্ত বেশকিছু জাতীয় ও আন্তর্জাতিক প্রশিক্ষণ গ্রহণ করেন। তিনি বাংলাদেশি গবেষণা প্রতিষ্ঠান সিপিডিতেও কাজ করেন এবং একাধিক গবেষণাকাজে নেতৃত্ব দিয়েছেন। একাধিক বিষয়ে তার গবেষণা কর্ম রয়েছে। তিনি  একাধিক আন্তর্জাতিক ফোরামে অংশ নিয়েছেন। গণমাধ্যমে কাজের অবদানস্বরুপ কয়েকটি পুরস্কার পেয়েছেন। আবার কয়েকটি পুরস্কার প্রদান কমিটিতে জুরি হিসেবেও আছেন।

পুরস্কার ও সম্মাননা
অনলাইন সাংবাদিকতা বিশেষ অবদান রাখায় ৭ অক্টোবর ২০০৭ তারিখে বাংলাদেশ অনলাইন মিডিয়া অ্যাসোসিয়েশনের পুরস্কার অর্জন করেন।

তথ্যসূত্র

জীবিত ব্যক্তি
১৯৭৭-এ জন্ম
বাংলাদেশী নারী সাংবাদিক
ঢাকা বিশ্ববিদ্যালয়ের প্রাক্তন শিক্ষার্থী
চট্টগ্রাম বিশ্ববিদ্যালয়ের প্রাক্তন শিক্ষার্থী
অর্চনা (অভিনেত্রী)

অর্চনা (জন্ম: সুধা) হলেন একজন ভারতীয় চলচ্চিত্র অভিনেত্রী। এছাড়া তিনি একজন খ্যাতনামা কুচিপুড়ি ও কত্থক নৃত্যশিল্পী। তিনি তামিল ভাষার ভিডু (১৯৮৭) ও তেলুগু ভাষার দাসী (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল নিরীক্ষণ (১৯৮২), নিঙ্গল কেত্তাবাই (১৯৮৪), পরাত্তই এঞ্জিরা আঝাগু সুন্দরম (২০০৭) ও ওনবন্ধু রুবাই নট্টো (২০০৭)।

প্রারম্ভিক জীবন 
অর্চনা অন্ধ্র প্রদেশে জন্মগ্রহণ করেন। তার প্রকৃত নাম সুধা। তিনি তামিলনাড়ু চলচ্চিত্র ও দূরদর্শন সংস্থানে অভিনয়ের প্রশিক্ষণ লাভ করেন। সেখানে তিনি মার্কিন পরিচালক উইলিয়াম গ্রিভসের একটি কর্মশালায় অংশগ্রহণ করেন। গ্রিভস তাকে পরিচালক বালু মহেন্দ্রর সাথে পরিচয় করিয়ে দেন।

কর্মজীবন 
অর্চনা মালয়ালম চলচ্চিত্র যাত্রার তেলুগু পুনর্নির্মাণ নিরীক্ষণ চলচ্চিত্রে অভিনয় করে নন্দী পুরস্কারের বিশেষ জুরি পুরস্কার লাভ করেন। বালু মহেন্দ্র পরিচালিত নিঙ্গল কেত্তাবাই (১৯৮৪) ছবিতে অভিনয় করেন। তিনি তামিল ভাষার ভিডু (১৯৮৭) ও তেলুগু ভাষার দাসী (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।

২০০৭ সালে তিনি পরাত্তই এঞ্জিরা আঝাগু সুন্দরম ছবিতে ধনুষ ও মীরা জেসমিনের সাথে অভিনয় করেন। একই বছর অনবধু রুবাই নট্টু ছবিতে অভিনয় করে শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার অর্জন করেন। প্রায় দশ বছরের বিরতির পর তিনি মুক্তি প্রতীক্ষিত আঝিয়াতা কলঙ্গল চলচ্চিত্রে অভিনয় করেন। এতে তার সাথে অভিনয় করেন রেবতী ও প্রকাশ রাজ।

পুরস্কার 
 জাতীয় চলচ্চিত্র পুরস্কার
 ১৯৮৭: শ্রেষ্ঠ অভিনেত্রী - ভিডু
 ১৯৮৮: শ্রেষ্ঠ অভিনেত্রী - দাসী
ফিল্মফেয়ার পুরস্কার দক্ষিণ
 ১৯৮৮: শ্রেষ্ঠ অভিনেত্রী (তামিল) - ভিডু
তামিলনাড়ু রাজ্য চলচ্চিত্র পুরস্কার
 ২০০৭: শ্রেষ্ঠ চরিত্রাভিনেত্রী - অনবধু রুবাই নট্টু
নন্দী পুরস্কার
 ১৯৮২: বিশেষ জুরি পুরস্কার - নিরীক্ষণ

তথ্যসূত্র

বহিঃসংযোগ 
 

জীবিত ব্যক্তি
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
এম জি আর সরকারি চলচ্চিত্র ও টেলিভিশন প্রশিক্ষণ ইনস্টিটিউটের প্রাক্তন শিক্ষার্থী
তেলুগু অভিনেত্রী
মালয়ালম চলচ্চিত্র অভিনেত্রী
তামিলনাড়ু রাজ্য চলচ্চিত্র পুরস্কার বিজয়ী
নন্দী পুরস্কার বিজয়ী
বাংলা চলচ্চিত্র অভিনেত্রী
বিজয়ওয়াড়ার অভিনেত্রী
সাকালা কালা ভাল্লাভুডু

সাকালাকালা ভাল্লাভুডু হল একটি তেলুগু ভাষার চলচ্চিত্র, যেটি পরিচালনা করেছেন শিভা গণেশ ও প্রযোজনা করেছেন অনিল কুমার গুন্তরেড্ডি। চলচ্চিত্রটি নির্মিত হয়েছে সিমহা ফিল্মসের ব্যানারে। চলচ্চিত্রটি ছিল গ্রাম্য পটভূমিতে নির্মিত একটি বাণিজ্যিক ঘরনার চলচ্চিত্র। চলচ্চিত্রটিতে অভিনয় করেছেন তানিশক রেড্ডি, প্রুদভি রাজ, সুমন তলোয়ার, জীভাসহ আরো অনেকে। চলচ্চিত্রটির চিত্রগ্রহণ ২০১৭ সালের ডিসেম্বরে শুরু হয়। চলচ্চিত্রটি মুক্তি পায় ২০১৯ সালের পহেলা ফেব্রুয়ারিতে। চলচ্চিত্রটি ছিল বাংলাদেশি অভিনেত্রী মেঘলা মুক্তার প্রথম তেলুগু চলচ্চিত্র।

অভিনয়ে
 তানিশক রেড্ডি
 মেঘলা মুক্তা
 প্রুদভি রাজ
 সুমন তলোয়ার
 জীভা
 অ্যালেক্সিস ম্যাকলিওড
 জাবারদাশ বিনয় কুমার
 উত্তেজ
 অনন্ত
 অপূর্ব

সাউন্ডট্র‍্যাক
চলচ্চিত্রটির সঙ্গীত রচনার সাথে যুক্ত ছিলেন অজয় পট্টনায়ক। চলচ্চিত্রটির গানগুলো মুক্তি পেয়েছিল ম্যাঙ্গো মিউজিক লেবেলের ব্যানারে।  চলচ্চিত্রটির গানে সুরারোপ করেছিলেন আরএম সুবাস নাটায়ন এবং গিরিধর নাইডু।

মুক্তি 
সাকালাকালা ভাল্লাভুডু ২০১৯ সালের পহেলা ফেব্রুয়ারি মুক্তি পায় এবং মুক্তির পর দর্শকদের নিকট থেকে মিশ্র প্রতিক্রিয়া লাভ করে।

তথ্যসূত্র

বহিঃসংযোগ
 

২০১৯-এর চলচ্চিত্র
তেলুগু ভাষার চলচ্চিত্র
ভারতীয় চলচ্চিত্র
লাভ ম্যারেজ (টেলিভিশন ধারাবাহিক)

লাভ ম্যারেজ হচ্ছে ভারতের হিন্দি টিভি চ্যানেল জি টিভির একটি ধারাবাহিক নাটক যেটি ২০০২ সালে প্রচারিত হত। নাটকটির মূল প্লট ছিলো শহুরে প্রেম-ভালোবাসা নিয়ে। এই ধারাবাহিক নাটকটি মূলত যুক্তরাষ্ট্রের জনপ্রিয় টিভি সিরিয়াল সেক্স এ্যান্ড দ্যা সিটি (১৯৯৮-২০০৪) থেকে অনুপ্রাণিত যদিও পুরোপুরি নয় কারণ এটিতে যৌনতার কোনো উপস্থাপন বা সংলাপ লক্ষ্য করা যায়নি।

বিষয়বস্তু
মূলত চারজন সুন্দরী নারীকে নিয়ে কাহিনী, তারা বোম্বেতে উঠে "প্রেমের বিবাহ" এর স্বপ্ন দেখে। তারা সমন্বয় ও সমঝোতার জন্য একসঙ্গে থাকা শুরু করে।

চরিত্রসমূহ
অদিতি প্রতাপ - অনু
কাঞ্চন মীরচন্দনী - মীরা
শীবা চাড্ডা - সোনালী
টিসকা চোপড়া - কিরণ
অপরা মেহতা - মিসেস দীক্ষিত
মমিক সিং - রবি শাহ

তথ্যসূত্র

হিন্দি ভাষার টেলিভিশন অনুষ্ঠান
ভারতীয় টেলিভিশন নাটক
ভারতীয় টেলিভিশন ধারাবাহিক
জি টিভির মৌলিক অনুষ্ঠান
২০০২-এ সমাপ্ত ভারতীয় টেলিভিশন ধারাবাহিক
২০০২-এ অভিষিক্ত ভারতীয় টেলিভিশন ধারাবাহিক
দ্য ব্লাড টেলিগ্রাম: নিক্সন, কিসিঞ্জার অ্যান্ড এ ফরগোটেন জেনোসাইড

দ্য ব্লাড টেলিগ্রাম: নিক্সন, কিসিঞ্জার অ্যান্ড এ ফরগোটেন আমেরিকান সাংবাদিক গ্যারি জে ব্যাস এর লেখা একটি বই। এটি ২০১৩ সালে প্রকাশিত হয়।  এ বই এ মূলত গ্যারি ব্লাড টেলিগ্রাম সম্বন্ধে লিখেছেন। বাংলাদেশে গণহত্যা চলাকালীন আমেরিকায় রাজনৈতিক দ্বন্দ্ব ও বিতর্কে জড়িয়ে পড়েন নেতারা। আর্চার ব্লাড ঢাকায় একটি টেলিগ্রাফ পাঠান যাকে ব্লাড টেলিগ্রাফ বলে।

লেখক
গ্যারি জে ব্যাস একজন আমেরিকান সংবাদকর্মী। বর্তমানে তিনি প্রিন্সটন বিশ্ববিদ্যালয়  এর পলিটিক্স অ্যান্ড ইন্টারন্যাশনাল এফেয়ার ডিপার্টমেন্টের প্রফেসর হিসাবে নিয়োজিত আছেন।

বিষয়বস্তু
প্রেসিডেন্ট ইয়াহিয়া খান এর ঘোষণা মোতাবেক ১৯৭০ সালে সাধারন নির্বাচনে আওয়ামীলীগ বিপুল ভোটের ব্যাবধানে সংখ্যা গরিষ্ঠতা অর্জন করে। কিন্তু সরকার বাঙালিদের হাতে রাষ্ট্র ছেড়ে দিতে চায় নি। তাই তারা ক্ষমতা হস্তান্তরে টালবাহানা করতে থাকে। এসব কারণে শেখ মুজিবুর রহমান ৭ মার্চ স্বাধীনতা ঘোষণা করেন। শেষ রক্ষা করতে প্রেসিডেন্ট ও ভুট্টো সাহেব ঢাকায় এলোও গোপনে পাঞ্জাব রিক্রুট সেনাদের নিয়ে চলতে থাকে হামলার পরিকল্পনা। এর পর ২৫ মার্চ ঘুমন্ত বাঙালিদের ওপরে চলে গণহত্যা। একে কালরাতও বলা হয়।

মূল বিষয়
আর্চার ব্লাড তখন ঢাকায় কর্মরত আমেরিকান কাউন্সিলর। তিনি এমন হামলার ভয়াবহতা দেখে হোয়াইট হাউসে চিঠি পাঠান যাতে তারা নিরব দর্শকের ভূমিকা পালন না করে মীমাংসা করে। কিন্তু নিক্সন ও কিসিঞ্জার বিশেষ কিছুই করেন নি। কারণ তারা চীনে ব্যবসা করার জন্য পাকিস্তানকে কাজে লাগাতে চেয়েছিল।

An excerpt from the telegram, Our government has failed to denounce the suppression of democracy. Our government has failed to denounce atrocities...... Our government has evidenced what many will consider moral bankruptcy . . .

আলোচনা ও সমালোচনা
ডেক্সটার ফিল্কলিন নিউইয়র্ক টাইমসে লেখেন ঘটনাটির পরে নিক্সন ও কিসিঞ্জার নিজেদের ভাবমূর্তি ফিরিয়ে নিতে প্রায় ১০ বছর কাজ করতে বাধ্য হয়েছিলেন। এই বই জনচক্ষুর সামনে প্রকাশ করে দেয় যে নিক্সনের খ্যাতি কতটা অযাচিত ছিল। বইটি ২০১৪ লিওনেল গেলবার পুরস্কার পায়।

তথ্যসূত্র 

১৯৮৬-এর অ-কল্পকাহিনী বই
১৯৭১ বাংলাদেশে পরিকল্পিত গণহত্যা
বাংলাদেশ সম্পর্কে ইতিহাস বই
২০শ শতাব্দীর ইতিহাসের বই
রিচার্ড নিক্সন সম্পর্কে বই
বানিশ্রী

বানিশ্রী (জন্মঃ ১৯৪৮) হচ্ছেন ভারতের একজন অভিনেত্রী। তেলুগু এবং তামিল চলচ্চিত্র শিল্পে কাজ করা বানিশ্রী কিছু কন্নড় এবং দুটি হিন্দি চলচ্চিত্রেও অভিনয় করেছেন। চল্লিশ বছরের অভিনয় জীবনে বানিশ্রী তিনটি ফিল্মফেয়ার পুরস্কার, একটি নন্দী পুরস্কার এবং একটি তামিলনাড়ু রাজ্য চলচ্চিত্র পুরস্কার পেয়েছিলেন। কৈলাস বলচন্দ এর লেখা একটি কাহিনী অবলম্বনে নির্মিত ১৯৬৮ সালের একটি তেলুগু চলচ্চিত্রে অভিনয় করে বানিশ্রী সর্বপ্রথম নজর কাড়েন। তার অভিনীত গুরুত্বপূর্ণ চলচ্চিত্রসমূহ হলোঃ কৃষ্ণবাণী (১৯৭৪, তেলুগু), প্রেম নগর (১৯৭১, তেলুগু), দুশেরা বুল্লোড়ু (১৯৭১, তেলুগু), জীবিত চক্র (১৯৭১, তেলুগু), রঙ্গুলা রত্ন (১৯৬৬, তেলুগু), ভক্ত কান্নাপ্পা (১৯৭৬, তেলুগু) এবং বব্বিলি রাজা (১৯৯০, তেলুগু)।

তার অভিনীত গুরুত্বপূর্ণ তামিল চলচ্চিত্রগুলো হচ্ছে এমজিআর-এর সঙ্গে অভিনয় করা কান্নান এন কাদালান (১৯৬৮), তালাইভান (১৯৭০) এবং উরুক্কু উড়াইপাভান (১৯৭৫) এবং শিবাজি গণেশন এর সঙ্গে উয়ার্নদা মানিদান (১৯৬৮), নিরাই কুড়াম (১৯৬৯), কুলামা গুনামা (১৯৭১), বসন্ত মালিগাই (১৯৭২), শিবাগামিইন সেলভান (১৯৭৪), বাণী রাণী (১৯৭৪), রোজাভিন রাজা (১৯৭৬), ইলায়া তালামুরাই (১৯৭৭), পুন্নিয়া বুমি (১৯৭৮), ভাড়কাই আড়াইগাল (১৯৭৮) এবং নাল্লাদোরু কুড়ুমবাম (১৯৭৯)

তথ্যসূত্র

বহিঃসংযোগ
 

ভারতীয় অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
১৯৪৮-এ জন্ম
তেলুগু ব্যক্তি
অন্ধ্রপ্রদেশের ব্যক্তি
ফিল্মফেয়ার পুরস্কার দক্ষিণ বিজয়ী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
জীবিত ব্যক্তি
হিন্দি চলচ্চিত্র অভিনেত্রী
তেলুগু অভিনেত্রী
অন্ধ্রপ্রদেশের অভিনেত্রী
রবিশংকর বল

রবিশংকর বল (১৯৬২ - ২০১৭) একজন প্রখ্যাত বাঙালি কথাসাহিত্যিক। আধুনিক বাংলা সাহিত্যে তার দোজখনামা উপন্যাসটি একটি অসাধারণ সংযোজন। দীর্ঘ তিরিশ বছরের সাহিত্যজীবনে তিনি ১৫টির বেশি উপন্যাস, ৫টি গল্পসংকলন, দুটি কবিতার বই রচনা করেছেন। তার পূর্বপুরুষের বাড়ি বরিশালে। তিনি তার জীবন কলকাতা শহরে কাটিয়েছেন। এছাড়াও তিনি বিখ্যাত উর্দু সাহিত্যিক সাদাত হাসান মান্টোর বাংলা অনুবাদ সংকলনের সম্পাদনা করেছেন। 

রবিশংকর বল পেশায় একজন সাংবাদিক ছিলেন।

সাহিত্যকীর্তি

গল্পগ্রন্থ 

 দারুনিরঞ্জন
 রবিশঙ্কর বল এর গল্প
 আর্তোর শেষ অভিনয়
 জীবন অন্যত্র
 ওই মণিময় তার কাহিনী
 সেরা ৫০ টি গল্প

উপন্যাস 

 নীল দরজা লাল ঘর
 পোখরান ৯৮
 পাণ্ডুলিপি করে আয়োজন
 বাসস্টপে একদিন
 মিলনের শ্বাসরোধী কথা
 নষ্টভ্রষ্ট
 এখানে তুষার ঝরে
 দোজখনামা
 আয়নাজীবন
 আঙুরবাগানে খুন
 জিরো আওয়ার
 মধ্যরাত্রির জীবনী
 স্মৃতি ও স্বপ্নের বন্দর 
 মিস্টার ফ্যান্টম

কবিতা 

 ত্রস্ত নীলিমা
 ঊনপঞ্চাশ বায়ু

Non Fiction (প্রবন্ধ)[edit] 

 সংলাপের মধ্যবর্তী এই নীরবতা
 কুষ্ঠরোগীদের গুহায় সংগীত
 মুখ আর মুখোশ
 জীবনানন্দ ও অন্যান্য

Edited Books (সম্পাদিত গ্রন্থ)[edit] 

 সাদাত হোসেইন মন্টো রচনাসংগ্রহ

তথ্যসূত্র

১৯৬২-এ জন্ম
২০১৭-এ মৃত্যু
বাঙালি লেখক
কলকাতার লেখক
২০শ শতাব্দীর ভারতীয় ঔপন্যাসিক
বাঙালি হিন্দু
বাঙালি ঔপন্যাসিক
বাঙালি পুরুষ কবি
বাঙালি কবি
২০শ শতাব্দীর বাঙালি কবি
২১শ শতাব্দীর বাঙালি কবি
২০শ শতাব্দীর বাঙালি
২১শ শতাব্দীর বাঙালি
ভারতীয় ঔপন্যাসিক
ভারতীয় পুরুষ ঔপন্যাসিক
ভারতীয় পুরুষ লেখক
ভারতীয় কবি
ভারতীয় পুরুষ কবি
ভারতীয় প্রাবন্ধিক
ভারতীয় পুরুষ প্রাবন্ধিক
ভারতীয় অ-কল্পকাহিনী লেখক
ভারতীয় ছোটগল্পকার
ভারতীয় পুরুষ ছোটগল্পকার
ভারতীয় অনুবাদক
পশ্চিমবঙ্গের কবি
বাংলা ভাষার লেখক
পশ্চিমবঙ্গের ঔপন্যাসিক
২০শ শতাব্দীর ভারতীয় কবি
২০শ শতাব্দীর ভারতীয় প্রাবন্ধিক
২০শ শতাব্দীর ভারতীয় অনুবাদক
২০শ শতাব্দীর ভারতীয় অ-কল্পকাহিনী লেখক
২০শ শতাব্দীর ভারতীয় লেখক
২১শ শতাব্দীর ভারতীয় লেখক
২১শ শতাব্দীর ভারতীয় ঔপন্যাসিক
২১শ শতাব্দীর ভারতীয় অ-কল্পকাহিনী লেখক
২১শ শতাব্দীর ভারতীয় কবি
২০শ শতাব্দীর ভারতীয় ছোটগল্পকার
২১শ শতাব্দীর ভারতীয় অনুবাদক
নওয়াপাড়া পৌরসভা

নওয়াপাড়া হচ্ছে খুলনা বিভাগের যশোর জেলার অভয়নগর উপজেলার একটি প্রথম শ্রেণির পৌরসভা এবং শিল্প বাণিজ্য সমৃদ্ধ শহর।এটি খুলনা-যশোর মহাসড়কের খুলনা এবং যশোরের মাঝামাঝি জায়গায় অবস্থিত।ভারী শিল্পকারখানা এবং নদী বন্দরের জন্য নওয়াপাড়া একটি গুরুত্বপূর্ণ শহর।এর নামকরণ হয়েছিল শ্রীধরপুরের জমিদার ঈশ্বর বসুর প্রচেষ্টায়, নয়াহাট নাম থেকে পরবর্তীকালে পাড়া যুক্ত হয়ে বর্তমান নাম এ রুপান্তর ঘটে। যশোরের প্রসিদ্ধ প্রভাবশালী আলেম মাওলানা আবুল কাসেমের আমন্ত্রণে নপাড়ার ইরানি পীর জনাব মোহাম্মদ আলী শাহ ইরানি হযরতের আগমন ঘটে। সমাজ সংস্কারক মাওলানা আবুল কাসেম এর হাতে প্রতিষ্ঠিত এ অঞ্চলের প্রথম শিক্ষাপ্রতিষ্ঠান " মাদ্রাসায়ে মোহাম্মাদীয়া নওয়াপাড়া" এ অঞ্চলের শিক্ষা ব‍্যাবস্থা ও চেতনায় আমুল পরিবর্তন এনে দিয়েছিল।নওয়াপাড়া শহরেই অবস্থিত বাংলাদেশের অন্যতম বৃহৎ শিল্প প্রতিষ্ঠান আকিজ গ্রুপের প্রধান কার্যালয় এবং তাদের নিজস্ব শিল্প নগর যা "আকিজ সিটি" নামে পরিচিত যেখানে রয়েছে আধুনিক মানের শপিং মল,ফুড কোর্ট,একাধিক রেস্টুরেন্ট,পার্ক,রিসোর্ট,থিমড প্লেয়িং সেন্টার সহ আরও সুযোগ সুবিধা।

অবস্থান
নওয়াপাড়া শহরের পূর্ব পাশ দিয়ে বয়ে গেছে ভৈরব নদ। এর উত্তরে উপজেলার প্রেমবাগ ইউনিয়ন, পশ্চিমে চলিশিয়া ইউনিয়ন এবং দক্ষিণে খুলনার ফুলতলা উপজেলা। নওয়াপাড়া হতে বিভাগীয় নগরী খুলনার দূরত্ব মাত্র ৩০ কিলোমিটার।

তথ্যসূত্র 

খুলনা বিভাগের জনবহুল স্থান
বাংলাদেশের শহর
বাঙালি সিং

বাঙালি সিং  হলেন একজন ভারতীয় রাজনীতিবিদ, যিনি জনতা দলের রাজনীতির সাথে যুক্ত ছিলেন। তিনি উত্তরপ্রদেশের হাথরাস লোকসভা কেন্দ্রের লোকসভা সদস্য হিসেবে তিনি ১৯৮৯ সাল থেকে ১৯৯১ সাল পর্যন্ত দায়িত্ব পালন করেছিলেন।

তথ্যসূত্র

১৯৪০-এ জন্ম
উত্তরপ্রদেশের লোকসভা সদস্য
নবম লোকসভার সদস্য
উত্তরপ্রদেশের রাজনীতিবিদ
জনতা দলের রাজনীতিবিদ
জীবিত ব্যক্তি